CELEX: 62015TN0556
Language: sl
Date: 2015-09-25 00:00:00
Title: Zadeva T-556/15: Tožba, vložena 25. septembra 2015 – Portugalska/Komisija

30.11.2015   
            
            
               SL
            
            
               Uradni list Evropske unije
            
            
               C 398/64
            
         Tožba, vložena 25. septembra 2015 – Portugalska/Komisija
   (Zadeva T-556/15)
   (2015/C 398/78)
   Jezik postopka: portugalščina
   
      Stranki
   
   
      Tožeča stranka: Portugalska republika (zastopniki: L. Fernandes, M. Figueiredo, P. Estêvão in J. Almeida, agenti)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Komisije C(2015) 4076 (1) naj se razglasi za ničen v delu, v katerem je zaradi „Pomanjkljivosti v LPIS“ iz financiranja izključen znesek 13 7 3 89  156,95 EUR, ki ustreza odhodkom, ki jih je prijavila Portugalska republika v okviru drugih neposrednih pomoči v zvezi s površino za proračunska leta 2010, 2011 in 2012;
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja te tožbene razloge.
   
               A –
            
            
               Proračunski leti 2009 in 2010
               
                           —
                        
                        
                           Kršitev načela sorazmernosti in člena 5 PEU, saj ob upoštevanju, da so bili izračuni in premise enaki kot tisti, ki jih je Komisija že sprejela v prejšnjih preverjanjih, zavrnitev Komisije, sicer formalno ustrezno obrazložena, glede izračuna, ki so ga predložili portugalski organi, skupaj z uporabo pavšalnega popravka, čeprav so bile ugotovljene mnoge izboljšave zaradi izvajanja akcijskega načrta v okviru integriranega administrativnega in kontrolnega sistema (IAKS), očitno krši načelo lojalnega sodelovanja.
                        
                     
         
               B –
            
            
               Proračunsko leto 2011
               
                           1.
                        
                        
                           Kršitev načela lojalnega sodelovanja, saj Komisija v zvezi s pomanjkljivostmi pri LPIS-GIS za proračunsko leto 2011 ni dovolj upoštevala dela, ki so ga opravili portugalski organi, zlasti ukrepov, ki so jih sprejeli, kot je akcijski načrt, ki ga je potrdil certifikacijski organ in je bil za proračunsko leto 2011 izveden s soglasjem in vednostjo Komisije.
                        
                     
                           2.
                        
                        
                           Kršitev načela kontradiktornosti, saj so v sporočilu na podlagi člena 11 Uredbe (ES) št. 885/06, (2) ki se nanaša na proračunsko obdobje 2011, kot predmet preverjanj navedene nepravilnosti, ugotovljene na ravni LPIS, Sklep pa je utemeljen na nezakoniti konsolidaciji pravic, kar ni bilo navedeno v sporočilu, kot se zahteva v navedenem členu 11, zaradi česar se portugalski organi o tem niso mogli izreči.
                        
                     
                           3.
                        
                        
                           Kršitev člena 11 Uredbe (ES) št. 885/06, saj Sklep ni ustrezno obrazložen, ker njegovi razlogi/obrazložitev niso pravilni in kršijo smisel in namen člena 11(1) Uredbe št. 885/2006.
                        
                     
         
               C –
            
            
               Zvišanje/pavšalne stopnje popravkov – proračunska leta od 2009 do 2011
               Kršitev člena 31(2) Uredbe št. 1290/2005 (3) in načela sorazmernosti in kaznovalnosti AGRI/61 495/2002-REV1, saj sprejeti ukrepi (oziroma sklepi) niso primerni in nujni za zasledovani cilj, ter presegajo to, kar je nujno za njegovo doseganje, saj portugalski organi delajo izračune v skladu s smernicami Komisije in po tem, ko se Komisija odloči za uporabo pavšalnega popravka.
            
         
      (1)  Izvedbeni sklep Komisije (EU) 2015/1119 z dne 22. junija 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL L 182, str. 39).
   
      (2)  Uredba Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (UL L 171, str. 90).
   
      (3)  Uredba Sveta (ES) št. 1290/2005 z dne 21. junija 2005 o financiranju skupne kmetijske politike (UL L 209, str. 1).